וולטר שו

סר וולטר סידני שו (באנגלית: Walter Sidney Shaw; 15 באפריל 1863 – 24 באפריל 1937) היה עורך דין ושופט אנגלי. הוא כיהן כשופט במספר מושבות בריטיות, ומינויו השיפוטי האחרון היה נשיא בית המשפט העליון של מושבות המצרים (כיום סינגפור).

שו עמד בראש ועדת שו, שחקרה את מאורעות תרפ"ט בארץ ישראל.

 ביוגרפיה 
שו נולד ב-15 באפריל 1863 במרילבון, לונדון. שו הוא בנו של ג'ורג' שו, עורך דין - בריסטר . הוא למד בבית הספר ברייטון ובטריניטי קולג' בקיימברידג'.Kingston Gleaner, 26 May 1937. הוא ניגש לבחינת ההסמכה ללשכת עורכי הדין במידל טמפל בשנת 1888, והתמחה במשפט המקובל עד 1906.The Straits Times (Singapore), 4 September 1929, p. 12.

בשנת 1906 מונה שו לשופט שלום וממלא מקום נשיא בית המשפט העליון של המושבה הבריטית, סנט וינסנט. בשנת 1907 מונה לנשיא בית המשפט העליון של סנט וינסנט. בין השנים 1912 ל-1914 הוא היה נשיא בית המשפט העליון של הונדורס הבריטית (כיום בליז) ובין השנים 1914 ל-1921 כיהן כשופט של בית המשפט העליון בציילון (כיום סרי לנקה). במסגרת חגיגות יום הולדתו של המלך ג'ורג' החמישי ביוני 1921, הוענק לו תואר אבירות על ידי המלך.

בשנת 1921 הוא מונה לנשיא בית המשפט העליון של מושבות המצרים (כיום סינגפור) וכיהן בתפקיד זה עד לפרישתו מכס השיפוט בשנת 1925.The Straits Times (Singapore), 8 April 1925, p. 8.

 ועדת שו 
ממוזער|ועדת שו מתארחת בארמון הנציב בירושלים, 1929. שו יושב במרכז.|242x242 פיקסלים
בשנת 1929 עמד שו בראש ועדת החקירה שמונתה על ידי משרד המושבות הבריטי לחקר הסיבות לפרוץ מאורעות תרפ"ט בארץ ישראל, הידועה בשם "ועדת שו".The Commission's report was published as . For discussion and criticism, see ; . מסקנות "ועדת שו" שהתפרסמו במרץ 1930 מצאו כי "הסיבה העיקרית לעוינות ולאלימות של שנת 1929, היא האכזבה של הערבים מכך שתביעותיהם הלאומיות והפוליטיות לא מומשו וחששם מפני עתידם הכלכלי".Shaw Report, pp. 150–157.

 חיים אישיים 
שו התחתן עם דורותי אמה מורטימור בשנת 1895 ולהם נולדו בן ובת. שו נפטר בביתו בוימברון מינסטר , דורסט ב-24 באפריל 1937.

 קישורים חיצוניים 

 הערות שוליים 

קטגוריה:מאורעות תרפ"ט
קטגוריה:חברי ועדות חקירה לארץ ישראל
קטגוריה:עורכי דין בריטים
קטגוריה:שופטים בריטים
קטגוריה:אבירים בריטים
קטגוריה:אנשי ממשל באימפריה הבריטית
קטגוריה:עורכי דין בריטים במאה ה-20
קטגוריה:עורכי דין בריטים במאה ה-19
קטגוריה:בריטים שנולדו ב-1863
קטגוריה:בריטים שנפטרו ב-1937